Ispaniya Oliy sudi kataloniyalik separatistlar ustidan sud jarayonini boshladi

Ispaniya Oliy sudi kataloniyalik separatistlar ustidan sud jarayonini boshladi, deya xabar berdi RIA Novosti nashri.
Gap mintaqaning mustaqilligi uchun kurashayotgan 12 nafar siyosatchilar haqida bormoqda. Ular orasida Kataloniya Vazirlar mahkamasi a`zolari va hukumatning sobiq vakili Jordi Turull ham bor. Bu ro`yxatdagi siyosatchilarga nisbatan davlat mablag`larini o`g`irlash, isyon uyushtirish kabi ayblovlar qo`yilgan. Barcha jiddiy ayblovlarga qaramay, Ispaniya hukumati Oliy sudning xolisona faoliyat olib borishiga alohida e`tibor qaratishini ma`lum qildi.